**Què passa amb l’Ensenyament?**

En primer lloc, és evident que l’ensenyament, des del punt de vista polític, no interessa. Però, abans de deixar-nos abatre pel desànim o la ràbia, proposo unes reflexions al respecte. En treurem algun profit queixant-nos i “pidolant”? Enfadant-nos i continuant amb l’exigència?

Què valoren els polítics de la nostra feina? L’economia. En el sentit més primari del concepte: amb els mínims recursos, econòmics i humans, s’han d’btenir resultats. La qualitat, des des seus criteris, no és rendible ni interessa. Tampoc interessen els alumnes, ni els professors/es, per tant.

Això genera problemes i malestar. Però, per trobar solucions i redreçar el camí hem d’anar a les arrels, com més profundes, millor.

En segon lloc, doncs, ens hem preguntat quins valors educatius van rebre? Quins valors van aprendre a les seves famílies i escoles? Què se’ls demanava?

També se’ls exigia resultats. Igual que se’ns demana des de l’Administració, i alhora igual com fem amb els alumnes ara a les escoles actuals. Les espectatives no han canviat. Repetim estructures de pensament.

Paral.lelament i curiosa, les demandes que fem, com a col.lectiu, a l’Administració tenen a veure amb unes exigències en l’aspecte humà. Exigim que es vegi l’ensenyament Viu, no com a simple estadística, economia, com a simple administració, O NO, de recursos. Els nostres polítics han crescut en un sistema que no contemplava aquesta visió holística de la ment i de les persones. Així fan la seva feina, perjudicant amb la seva mirada a la resta de la societat.

En tercer lloc, per tant, proposo que modifiquem els valors que mouen la nostra feina. Almenys l’actitut és activa i creativa. Quedar-se en la queixa, el victimisme i la ràbia no ens porta a cap situació positiva.

Nosaltres, com a professionals de l’educació, potser tampoc donem suficient espai a aquests valors. Estem perpetuant el sistema de la quantificació de la informació, més que la qualitat en un sentit més humà i vital del terme. Sembla ser que Aristòtil ja deia “educar la ment sense educar el cor no és educació, en absolut.”. La informació no farà millor les persones, no les dotarà de qualitats ètiques.

El nostre sistema pedagògic també compabilitza i valora els resultats acadèmics: avaluem per posar notes. Es a dir, resultats. Aquests tenen a veure amb la quantitat d’informació que hem aconseguit transmetre als alumnes. I aquí no hi ha Vida.

En la nostra mirada pedagògica impera el sistema basat en la repetició i la competició. Si des del nostre lloc, conreem altres llavors, amb el temps, haurem potenciat el naixement d’altres fruits. I, el cert és que els canvis sempre vénen des de baix, des de les llavors. Si deixem de veure els nostres alumnes i a nosaltres mateixos com a sers passius, sense Vida, sense una visió més humana, amb el temps aquests valors es desenvoluparan amb major força. I això farà néixer una societat de major qualitat.

Cal obrir la ment i desenvolupar les nostres intel.ligències, TOTES! i fer-ne partíceps als nostres alumnes.

Si ens fem càrrec d’aquesta crisi tenint en compte aquest punt de vista, oferirem als escolars uns altres valors. A través de la nostra mirada pedagógica, podem col.laborar en el desenvolupament de la cooperació i la responsabilitat. Podem col.laborar en una societat basada en la solidaritat, deixant de banda l’autoritarisme, l’exercir el poder sense comprensió ni sensibilitat. Podem crear un sistema on no es classifiqui les persones, on no hi hagi enfrontament de contraris, ni intolerància.

Fent-ho donen oprtunitat a que les coses puguin canviar. Fins i tot el món en què vivim ho està demanant

Les persones som qui fem l’autèntica Educació, no l’Administració. I caldria tenir present aquesta mirada d’una educació Viva i Humana. I per fer-la no calen recursos econòmics.

Les crisis humanes, com la que estem vivint, només tenen una raó de ser: creació d’un nou paradigma, d’un nou sistema de valors. Es una oportunitat que potser val la pena plantejar-se. L’educació és cosa de tots.

El documental “La educación prohibida”, pot il.lustrar millor algunes d’aquestes idees exposades.

Laia Sagarra i Marín

Gràcies.